CELEX: 61997CJ0323
Language: fi
Date: 1998-07-09
Title: Yhteisöjen tuomioistuimen tuomio (kuudes jaosto) 9 päivänä heinäkuuta 1998. # Euroopan yhteisöjen komissio vastaan Belgian kuningaskunta. # Kunnallinen äänioikeus ja vaalikelpoisuus. # Asia C-323/97.

Avis juridique important

|

61997J0323

Yhteisöjen tuomioistuimen tuomio (kuudes jaosto) 9 päivänä heinäkuuta 1998.  -  Euroopan yhteisöjen komissio vastaan Belgian kuningaskunta.  -  Kunnallinen äänioikeus ja vaalikelpoisuus.  -  Asia C-323/97.  

Oikeustapauskokoelma 1998 sivu I-04281

TiivistelmäAsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpanon laiminlyönti - Perustelu, jota ei voida hyväksyä(EY:n perustamissopimuksen 169 artikla)  

Tiivistelmä

Jäsenvaltio ei voi sisäisen oikeusjärjestyksensä oikeussääntöihin, toimintatapoihin tai tilaan vetoamalla perustella sitä, miksi se ei ole noudattanut direktiivissä säädettyjä velvoitteita ja määräaikoja. 

Asianosaiset

Asiassa C-323/97,Euroopan yhteisöjen komissio, asiamiehenään oikeudellisen yksikön virkamies Pieter van Nuffel, prosessiosoite Luxemburgissa c/o oikeudellisen yksikön virkamies Carlos Gómes de la Cruz, Centre Wagner, Kirchberg, kantajana, vastaan Belgian kuningaskunta, asiamiehenään ulkoasiain-, ulkomaankauppa- ja kehitysyhteistyöministeriön oikeudellisen osaston hallitusneuvos Jan Devadder, prosessiosoite Luxemburgissa Belgian suurlähetystö, 4 rue des Girondins, vastaajana, jossa kantaja vaatii yhteisöjen tuomioistuinta toteamaan, että Belgian kuningaskunta ei ole noudattanut niiden unionin kansalaisten kunnallista äänioikeutta ja vaalikelpoisuutta koskevista yksityiskohtaisista säännöistä, jotka asuvat jäsenvaltiossa, jonka kansalaisia he eivät ole, 19 päivänä joulukuuta 1994 annetun neuvoston direktiivin 94/80/EY (EYVL L 368, s. 38) mukaisia velvoitteitaan, koska se ei ole saattanut säädetyssä määräajassa voimaan kyseisen direktiivin noudattamisen edellyttämiä lakeja, asetuksia ja hallinnollisia määräyksiä, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja H. Ragnemalm sekä tuomarit R. Schintgen, G. F. Mancini,  P. J. G. Kapteyn (esittelevä tuomari) ja  G. Hirsch, julkisasiamies: G. Cosmas, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 7.5.1998 pidetyssä istunnossa esittämän ratkaisuehdotuksen, on antanut seuraavan tuomion  

Tuomion perustelut

1 Euroopan yhteisöjen komissio on nostanut EY:n perustamissopimuksen 169 artiklan nojalla kanteen, joka on saapunut yhteisöjen tuomioistuimeen 17.9.1997 ja jossa yhteisöjen tuomioistuinta  vaaditaan toteamaan, että Belgian kuningaskunta ei ole noudattanut niiden unionin kansalaisten kunnallista äänioikeutta ja vaalikelpoisuutta koskevista yksityiskohtaisista säännöistä, jotka asuvat jäsenvaltiossa, jonka kansalaisia he eivät ole, 19 päivänä joulukuuta 1994 annetun neuvoston direktiivin 94/80/EY (EYVL L 368, s. 38) mukaisia velvoitteitaan, koska se ei ole saattanut säädetyssä määräajassa voimaan kyseisen direktiivin noudattamisen edellyttämiä lakeja, asetuksia ja hallinnollisia määräyksiä.2 Direktiivin 14 artiklan ensimmäisen kohdan mukaan jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1996 mennessä ja niiden on ilmoitettava tästä komissiolle viipymättä. 3 Koska komissio ei ollut saanut ilmoitusta siitä, että direktiivi olisi saatettu osaksi Belgian oikeusjärjestystä, ja koska sillä ei ollut tiedossaan mitään muutakaan seikkaa, jonka perusteella se olisi voinut päätellä Belgian kuningaskunnan täyttäneen velvoitteensa, komissio kehotti 27.2.1996 päivätyllä virallisella huomautuksella kyseistä jäsenvaltiota esittämään huomautuksensa kahden kuukauden määräajassa. 4 Koska komissio ei saanut vastausta Belgian viranomaisilta, se lähetti 27.11.1996 perustamissopimuksen 169 artiklan mukaisen perustellun lausunnon, jossa se totesi, että Belgian kuningaskunta ei ollut noudattanut direktiivin mukaisia velvoitteitaan eikä toteuttanut määräajassa tarpeellisia toimenpiteitä velvoitteidensa täyttämiseksi, ja kehotti toteuttamaan lausunnon noudattamisen edellyttämät toimenpiteet kahden kuukauden kuluessa. 5 Belgian viranomaiset vastasivat 28.3.1997 päivätyllä kirjeellään, että hallitus tutki parhaillaan direktiivin täytäntöönpanon, joka edellytti Belgian perustuslain 8 §:n ennakollista muuttamista, aiheuttamia vaikeuksia. 6 Ottaen huomioon, että väliaikana ei ollut tapahtunut mitään edistystä, komissio päätti nostaa nyt käsiteltävänä olevan kanteen. 7 Belgian kuningaskunta ei kiistä sitä seikkaa, ettei direktiiviä ole pantu täytäntöön säädetyssä määräajassa, mutta selittää viivästyksen johtuvan siitä, että Belgian perustuslain 195 §:ssä säädettyjen menettelysääntöjen mukaan on ollut välttämätöntä muuttaa Belgian perustuslain 8 §:ää. Belgian hallitus tuo lisäksi esiin, että direktiivin täytäntöönpanoprosessi on jo edennyt hyvin pitkälle. Näin ollen voimaansaattamislaki tulisi antaa vuoden 1998 toisen vuosineljänneksen kuluessa ja julkaista Moniteur belgessa seuraavan viimeisen vuosineljänneksen kuluessa. 8 Tältä osin on todettava, että vakiintuneen oikeuskäytännön mukaan jäsenvaltio ei voi sisäisen oikeusjärjestyksensä oikeussääntöihin, toimintatapoihin tai tilaan vetoamalla perustella sitä, miksi se ei ole noudattanut direktiivissä säädettyjä velvoitteita ja määräaikoja (ks. mm. asia C-107/96, komissio v. Espanja, tuomio 5.6.1997, Kok. 1997, s. I-3193, 10 kohta). 9 Koska direktiiviä ei ole pantu täytäntöön säädetyssä määräajassa, komission kannetta on pidettävä perusteltuna. 10 Näin ollen on todettava, että Belgian kuningaskunta ei ole noudattanut direktiivin 14 artiklan ensimmäisen kohdan mukaisia velvoitteitaan, koska se ei ole saattanut säädetyssä määräajassa voimaan kyseisen direktiivin noudattamisen edellyttämiä lakeja, asetuksia ja hallinnollisia määräyksiä.  

Päätökset oikeudenkäyntikuluista

Oikeudenkäyntikulut11 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut. Koska Belgian kuningaskunta on hävinnyt asian, se on velvoitettava korvaamaan oikeudenkäyntikulut.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto) on antanut seuraavan tuomiolauselman: 12 Belgian kuningaskunta ei ole noudattanut niiden unionin kansalaisten kunnallista äänioikeutta ja vaalikelpoisuutta koskevista yksityiskohtaisista säännöistä, jotka asuvat jäsenvaltiossa, jonka kansalaisia he eivät ole, 19 päivänä joulukuuta 1994 annetun neuvoston direktiivin 94/80/EY 14 artiklan ensimmäisen kohdan mukaisia velvoitteitaan, koska se ei ole saattanut säädetyssä määräajassa voimaan kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 13 Belgian kuningaskunta velvoitetaan korvaamaan oikeudenkäyntikulut.